
BUKONIŲ SENIŪNIJOS KOMUNALINIO ŪKIO VADOVO

PAREIGYBĖS APRAŠYMAS

I. PAREIGYBĖS CHARAKTERISTIKA
1.Komunalinio ūkio vadovo pareigybė reikalinga seniūnijos komunalinio ūkio priežiūrai ir darbų organizavimui užtikrinti. Atsako už darbuotojų saugą ir sveikatą bei gaisrinę saugą.
II. REIKALAVIMAI DARBUOTOJUI,  EINANČIAM ŠIAS PAREIGAS 
2.Turėti ne žemesnį kaip aukštąjį neuniversitetinį išsilavinimą arba aukštesnįjį išsilavinimą, arba iki 1995 metų įgytą specialųjį vidurinį išsilavinimą.
3. Savo darbe  vadovautis Lietuvos Respublikos įstatymais, Vyriausybės nutarimais ir kitais teisės aktais, Jonavos rajono savivaldybės Tarybos sprendimais, mero potvarkiais, administracijos direktoriaus ir seniūno įsakymais.

4. Mokėti valdyti, kaupti, sisteminti, apibendrinti informaciją, savarankiškai planuoti ir organizuoti savo veiklą.
5. Išmanyti dokumentų rengimo ir įforminimo bei raštvedybos taisykles.
6. Būti pareigingam, darbščiam, gebėti bendrauti su žmonėmis.
7. Turėti B kategorijos vairuotojo pažymėjimą.
8. Pageidautina turėti darbuotojų saugos ir sveikatos, gaisrinės saugos pažymėjimus.
III. DARBUOTOJO, EINANČIO ŠIAS PAREIGAS, FUNKCIJOS
9. Analizuoti  ir rengti pasiūlymus seniūnijos socialinių objektų infrastruktūros gerinimui.
10. Teikti  pasiūlymus gyvenviečių techninių naujovių įgyvendinimui.
11. Užtikrinti be avarinį ir patikimą visų įrengimų, mechanizmų ir autotransporto priemonių darbą, savalaikį ir kokybišką jų remontą.
12. Atlikti  mechanizmų, įrengimų, autotransporto priemonių apžiūras, techninį aptarnavimą bei remontą, tikrinti jų techninį ir estetinį stovį;
13. Analizuoti mechanizmų, autotransporto priemonių ir kitų įrengimų techninį stovį, jų darbo laiką, nusidėvėjimo laiką, atidirbusių mechanizmų ir autotransporto priemonių nurašymą.
14. Organizuoti techniškai teisingą, tvarkingą energijos sistemų (elektros ir šilumos) eksploataciją, jų savalaikį remontą, užtikrinti seniūnijos objektų aprūpinimą elektros energija, šiluma, vandeniu, vesti  jų apskaitą;
15. Parengti  paraiškas ir atitinkamus skaičiavimus įrengimų, medžiagų, atsarginių

dalių įsigijimui, sudaryti sąlygas ir įgyvendinti  priemones taupiam energijos išteklių naudojimui;
16. Tikrinti energijos įrengimų apskaitos, kontrolės, apsaugos įrengimų darbą, apšvietimo sistemų tvarkingumą, gatvių apšvietimo laiką.
17. Pateikti paraiškas seniūnijos aprūpinimui elektra, vandeniu ir kitais energijos ištekliais, vykdyti bei kontroliuoti jų apskaitą ir atsiskaitymą už juos.
18. Užtikrinti medžiagų sandėliavimą, jų apskaitą, laiku įforminti gaunamų ir naudojamų medžiagų dokumentaciją, tausoti nuosavybę.
19. Pildyti medžiagų nurašymo žiniaraščius, kontroliuoti kuro, tepalų panaudojimą, jų išdavimą ir nurašymą.
20. Užtikrinti savivaldybei priklausančių pastatų ir patalpų priežiūrą pagal priešgaisrinės saugos ir sanitarijos reikalavimus.
21. Dalyvauti  sudarant seniūnijos nekilnojamojo turto einamojo ir kapitalinio remonto planus ir sąmatas.

22. Instruktuoti darbuotojus darbuotojų ir gaisrinės saugos klausimais.

23. Rengti darbuotojų bei gaisrinės saugos dokumentus.

24. Išduoti darbuotojams apsaugos priemones, darbo įrankius.
25. Rengti  ir pateikti  darbo ataskaitas,  laiku atsiskaityti su buhalterija.

26. Tvarkyti   ir pildyti  statinių techninio eksploatavimo ir priežiūros dokumentaciją.

27. Atsakyti  už seniūnijos naudojamų statinių techninį eksploatavimą ir priežiūrą.

28. Organizuoti poilsiaviečių ir parkų priežiūrą;

29. Organizuoti seniūnijos teritorijoje veikiančių ir neveikiančių kapinių priežiūrą, nurodyti laidojančiam asmeniui naują kapavietę.

30. organizuoti darbų vykdymą pagal viešųjų darbų programą.

31. Vesti seniūnijos kelių būklės apskaitą, organizuoti kelių priežiūrą.

32. Organizuoti visuomenei naudingą veiklą, pildyti tabelius.

33. Pateikti Bukonių seniūnijos socialinių klausimų koordinavimo komisijai asmenų, neatlikusių visuomenei naudingos veikos, sąrašą.

34. Atsakyti už traktorių, automobilių ir kt. mechanizmų techninę priežiūrą bei eksploataciją ir pildyti kuro apskaitos lapą. 

35. Naudoti automobilį tik tarnybos reikmėms, atsakyti už jo saugumą ir priežiūrą.

 36. Vykdyti kitus nenuolatinio pobūdžio seniūno pavedimus, kad būtų įgyvendinti seniūnijos veiklos tikslai.

IV. ŠIAS PAREIGAS EINANČIO DARBUOTOJO PAVALDUMAS 
37. Šias pareigas einantis darbuotojas tiesiogiai pavaldus seniūnui.
Susipažinau:

______________

_________________________

______________________________

